Ribe Stifts Adresseaviser, 1845-09-19
Dr. Valentin i Kiel offentliggjør Følgende om Kartoffelsygen: Udentvivl er ogsaa paa vor Byes Jorder og de nærmest liggende Landsbyers, den samme Sygdom blandt Kartoflerne udbrudt, som i Belgien, Holland, Vestfalen anretter saa store Ødelæggelser og ligeledes har viist sig i Hamborgs Omegn. Deels egen Undersøgelse, deels flere troværdige Mænds Beretninger, have oplyst mig om, at de Beskrivelser, der ere bekjendtgjorte over Kartoffel-Sygdommen i hine Lande, fuldkommen passe sig paa den herværende. Paa de grønne Blade danne sig gule Pletter, hvilke efterhaanden blive fortagtige, udbrede sig over hele Bladet, gaae derfra over til andre Blade og til Stilken og snart give hele den over Jorden værende Deel af Planten et fortagtigt fordærvet Udseende. Paa dens Deele under Jorden, og navnlig paa Kartoffel Knoldenne selv, bemærket man endnu ingen Forandring. Men efter at Kartoffel Toppen for det meste er tilintetgjort ved Sygdommen, saa vise sig paa Kartoffel-Knoldenne svage rødlige Pletter af forskjellig Størrelse; Skallen gaaer meget let af, og under samme antager Kartoffelen selv eller Kjødet kort efter en graabruun Farve, hvis Mørkhed efterhaanden tiltager først paa Overfladen og siden dybere; mørke Striber gaae til Hjertet af Kartoffelen, der nu ligeledes antager en graalig Farve i Midten og i kort Tid overgaaer til Forraadnelse. Jfølge de af Professoren i Landhuusholdning ved Universitetet i Løwen anstillede Undersøgelser, skal Aarsagen til Sygdommen være en padde- eller svampagtig Udvæxt, der fra Bladene udbreder sig over hele Planten. Det tilraades derfor, som et Middel til at forekomme Sygdommens uheldige Følger, at afmeie Toppene af Kartoflerne og uopholdelig opbrænde dem paa Marken. Det forstaaer sig af sig selv, at denne Fremgangsmaade kun da kan redde Kartoffel-Høsten, naar den bringes i Anvendelse til rette Tid, d. v. s. for Kartoffel-Knoldenne selv angribes, saalænge Sygdommen indskrænker sig til Toppen. De Kartofler, hvorpaa hine røde Pletter vise sig, ere ikke blot selv uhelbredelig tabte, men Sygdommen vil fra saadanne stedse forplante sig til de funde Kartofler, der komme i Berøring med dem. Ved en eneste syg kan et heelt Forraad fordærves. At de af denne Sygdom angrebne Kartofler ikke lade sig spise, er, som jeg hører, allerede almindelig erkjendt; en Advarsel i denne Henseende turde altsaa være overflødig. For Qvæget synes de ikke at være skadelige. J det mindste er det berettet mig, at de baade kogte og raae uden Skade ere givne til Svinene. Dog turde det være det raadeligste ogsaa her at gaae forsigtig til Værks og ikke for meget stole paa Dyrenes Jnstinkt. (Ov.) Forbittrelsen mod den danske Regering synes fortiden at have koncentreret sig i Lybek, hvor man antager et stedse meere høirøstet Sprog i Anledning af den negtede Tilladelse til en vestlig Jernbanes Anlæg over dansk Territorium. Lybekkerne have nu engageret en af deres Advocater til, i de offentlige Blade at karakterisere den danske Regerings Handlemaade, som da heller ikke fremstilles i noget gunstigt Lys, og til at ophidse Folket og Regeringerne i Tydskland til den betrængte Hansa-Dronnings Gunst. (Dv.) Kartoffelsygen - hedder det i Dv. - viser sig nu ogsaa saa smaat i Omegnen af Haderslev. Da Kartoflerne nu næsten ere modne og kunne opgraves, saa vil Faren ikke være betydelig.